user: ماخذ او سرچینه:
عنوان: جين
پته: https://ps.wikipedia.org/wiki/%D8%AC%D9%8A%D9%86
لاندې متن په غور سره ولولئ او په خپلو هغو کې خوندي کړئ:

assistant: جين په انگرېزي: په يوه ژوندي اورگانيزم کې د وراثت يو ماليکيولي يوون دی. دا نوم د ډي ان اې او آر ان اې هغو برخو ته وييل کېږي چې د يو ډول پروټين شفر پکې نغښتی وي او يا هم د آر ان اې هغې کړۍ ته وييل کېږي چې په يوه اورگانيزم کې يوه کړنه ترسره کوي. هر ژوندی شی په جينونو باندې منحصره دی او دا ځکه چې جينونه د ټولو پروټينونو او د آر ان اې عملي کړۍ ځانگړې کوي. جينونه په ځان کې هغه مالومات لري چې له مخې يې د يوه اورگانيزم ژونکې جوړېږي او جنيټيکي نښې نښانې زېږندويانو ته ورلېږي. په بیولوجي کې، جېن له یوناني څخه راغلی وییکی: ګېنوس؛ د نسل یا زېږون او یا جنسیت په معنی د وراثت بنسټیز واحد او په کې د نوکلیوتیدونو یوه لړۍ ده چې د جېن پر مټ د رامنځته شوې یا پروټین ترکیب لپاره کوډ جوړوي. د جېن د څرګندېدو پر مهال، په لومړي سر کې ته کاپي کېږي. کېدای شي په مستقیمه توګه وظیفوي یا د هغه پروټین لپاره چې یوه دنده ترسره کوي، منځګړی قالب وي. د یو اورګانیزم راتلونکي نسل ته د جېنونو لېږدونه د فېنوټایپي صفتونو د وراثت بنسټ دی. دغه جېنونه، د جېنوټایپ په نامه د بېلابېلې لړۍ جوړوي. جېنوټایپونه د چاپېریالي او ودهییزو لاملونو لهمخې د رامنځته کېدونکو فېنوټایپونو څرنګوالی ټاکي. ډېري بیولوجیکي صفتونه د پوليجېنونو خورا زیات بېلابېل جېنونه او همدا راز د جېن-چاپېریال متقابل عمل تر اغېزې لاندې دي. ځیني جنتیکي صفتونه سمدلاسه د لېدلو وړ دي لکه: د سترګو رنګ یا د غړو شمېر او ځیني نور بیا د لېدلو وړ نهدي لکه: د وینې ګروپ، په ځانګړو ناروغیو د اخته کېدلو خطر یا زرګونې بنسټیزې بیوکېمیاوي پروسې چې ژوند رامنځته کوي. جېنونه په خپل لړۍ کې بېلابېل موټېشن ناڅاپي بدلونونه ترلاسه کولای شي، چې په وګړو کې د بېلابېلو بڼو د رامنځته کېدو لامل ګرځي؛ دغه بېلابېلې بڼې د الېلونو په توګه پېژندل کېږي. نوموړي الېلونه له پروټین څخه لږ څه توپیر لرونکي ډولونه کوډ کوي، چې د د بېلابېلو فینوټایپي صفتونو د رامنځته کولو لامل ګرځي. د یوه جېن درلودل اصطلاح د بېلګې په توګه: غوره جېنونه، د وېښتانو رنګ جېن، په ټولیز ډول، د ورته ګډ جېن د بېلابېل الېل درلودلو ته ویل کېږي. جېنونه د طبیعي انتخابد تر ټولو غوره پایښت او د الېلونو جنتیکي تمایل لهامله تکامل مومي. د نویو ښکارندو په کشفولو سره، د جېن مفهوم لا هم اصلاح کېږي. د بېلګې په توګه: د جېن تنظیموونکې برخې کولای شي له کوډ جوړوونکو برخو څخه لېرې وي او کوډ جوړوونکې برخې کېدای شي پر څو اېګزونونو باندې ووېشل شي. ځیني ویروسونه، د پر ځای، خپل جېنوم په کې زېرمه کوي او د جېن ځینې مولفې وظیفوي غیر-کوډ جوړوونکې ګانې دي. لهدې امله، د جېن یو پراخ او نومهال تعریف، د وراثتي جېنومي لړۍ هر غیرمتمادي کروموزومي موقعیت دی چې د یوه وظیفوي مولفې په توګه څرګند شوي موقعیت یا د جېن د څرګندېدو تنظیمولو لهلارې د یوه اورګانیزم پر صفتونو باندې اغېزه ښندي. د جېن ګړنه د ډنمارکي بوټپوهاند، د بوټو فزیولوجیست او جنتیکپوه وېلهلم یوهانسن لهخوا په ۱۹۰۹ز کې مطرح شوه. د جېن ګړنه د لرغونې یوناني ژبې له وییکي ګونوس څخه اخېستل شوې ده چې د اولاد یا د مثل تولید معنی افاده کوي. تاریخچه د ناتړلو وراثتي واحدونو کشف د ناتړلو وراثتي واحدونو شتون لومړي ځل لپاره د ګرېګور مندل ۱۸۲۲ تر ۱۸۸۴ز بیان شو. هغه له ۱۸۵۷ تر ۱۸۶۴ز پورې، د اتریش ټولواکمنۍ په برنو کې اوسنی چک جمهوریت د خوړو نخودو په ۸۰۰۰ متداولو بوټو کې د وراثت بېلګې مطالعه کړې او له لومړي نسل څخه تر وروستي نسل پورې متمایز صفتونه وموندل. مندل دغه متمایز صفتونه، په ریاضیکي ډول، د ترکیب په توګه بیان کړل، چې د اصلي نخود بوټي د جلا ځانګړنو شمېر ښیي. که څه هم هغه د جېن ګړنه ونهکاروله، خو ترلاسه شوې پایلې یې د داسې ناتړلو وراثتي واحدونو لهمخې بیان کړې چې د مشاهدې وړ فزیکي ځانګړنې څرګندولای شي. د مندل څرګندونو پر بنسټ، وېلهلم یوهانسن د جېنوټایپ د یوه اورګانیزم جنتیکي ماده او فېنوټایپ د اړوند اورګانیزم د مشاهدې وړ صفتونه ترمنځ توپیر بیان کړ. همدا راز، مندل لومړنی کس ؤ چې ناتړلې ډلبندي، د غالب او مغلوب صفتونو ترمنځ توپیر، د هېتروزایګوټ او هوموزایګوټ ترمنځ توپیر او د شلېدلي وراثت ښکارنده یې بیان کړل. د مندل تر هڅو دمخه، د وراثت غالبه تیوري د ترکیبي وراثت یوه نظریه وه، چې د هغې لهمخې، والدین لومړنی نسل د القاح بهیر په لړ کې مایعات سره شریکوي او د راتلونکي نسل د تولید لپاره د لومړي نسل صفتونه سره ترکیب او مخلوط کېږي. چارلس داروین د وراثت په تړاو یوه د په نامه تیوري وپنځوله، چې په لرغوني یوناني ژبه کې پان د ټول، واړه او ګېنېسیس د زېږون یا ګېنوس د منشا په معنی دی. داروین، د تکثر پر مهال د مخلوط کېدونکو فرضي ذراتو د بیانولو لپاره د ګړنه وکاروله. د مندل اثر په ۱۸۶۶ز کې خپور شو، خو وروسته له خپرېدو د پاموړ ونهګرځېده، خو د نولسمې پېړۍ په وروستیو کې د هوګو دو فریس، کارل کورنز او اریش فون تشېرمک لهخوا چې ادعا یې کوله په خپلو څېړنو کې د مندل پایلو ته ورته پایلې یې موندلې دي بیا راوسپړل شو. په ځانګړې توګه، هوګو دو فریس د تر سرلیک لاندې خپل اثر په ۱۸۸۹ز کې خپور کړ. په خپل کتاب کې یې فرض کړی ؤ چې بېلابېل ځانګړي صفتونه، جلا وراثتي لېږدوونکي لري او په اورګانیزمونو کې د ځانګړو صفتونو وراثت د ذراتو په ډول لېږدول کېږي. دو فریس، د داروین د ۱۸۶۸ز کال له تیوري وروسته، دغو واحدونو ته په آلماني: نوم ورکړ. شل کاله وروسته، په ۱۹۰۹ز کې، وېلهلم یوهانسن د ګړنه او په ۱۹۰۶ز کې، ویلیام بېتسن د ګړنه معرفي کړه، په داسې حال کې چې د نورو له جملې څخه اِدوارد ستراسبګر، د وراثت بنسټیز فزیکي او وظیفوي واحد لپاره لا هم د ګړنه کاروله. د کشف د شلمې پېړۍ په اوږدو کې، د جېنونو او وراثت اړوند پرمختګونو دوام درلود. د ۱۹۴۰ او ۱۹۵۰ز لسیزو په ترڅ کې د ترسره شویو ازمایښتونو لهلارې وښودل شوه چې ډياوکسيريبونوکليک اسيد د جنتیکي معلوماتو مالیکولي زېرمه ده. د جوړښت د روزالیند فرانکلین او موریس ویلکینز لهخوا، د اېکس وړانګې کرېستالوګرافي په کارولو سره مطالعه شو، چې د دغې مطالعې لهمخې، جېمز د. واټسن او فرانسېس کریک د مالیکول دوهڅانګیز موډل خپور کړ چې جوړه شویو نوکلوتیدي قاعدو یې د جنتیکي تکرار د میکانیزم لپاره یوه قانعکوونکې فرضیه ښودله. د ۱۹۵۰ز لسیزې په لومړیو کې، ټولیز لیدلوری دا ؤ چې، په یوه کروموزوم کې جېنونه د داسې جلا موجوداتو په څېر عمل کوي چې د بیاترکیب لهلارې بېلېدلای نهشي او د یوه مزي پر مخ د مریو په څېر اڼول کېږي. د باکتریوفاژ په برخه کې د معیوبو بدل شویو بڼو په کارولو سره د بنزر ازمایښتونو ۱۹۵۵ تر ۱۹۵۹ز وښودله چې جلا جېنونه یو ساده خطي جوړښت لري او ګنې د له یوې خطي برخې سره ورتهوالی ولري. په ټوله کې، د څېړنو دغې ټولګې، د مالیکولي بیولوجي بنسټیز اصول رامنځته کړل، چې د هغو لهمخې، پروټینونه د ټرانسلېشن او د ټرانسکرپشن دی. لا تراوسه هم ښودل شوې ده چې دغه اصول، د رتروویروسونو د معکوس ټرانسکرپشن په څېر ځیني استثنائات لري. د په کچه د جنتیک نومهاله مطالعه د مالیکولي جنتیک په توګه پېژندل کېږي. په ۱۹۷۲ز کې، والتر فیرز او کاري ډله یې لومړني کسان وو چې د یوه جېن لړۍ یې وټاکله او دغه لړۍ د باکتریوفاژ پوښښي پروټین ؤ. په ۱۹۷۷ز کې د ځنځیر شلېدنې په طریقه د لړۍموندنې راتلونکی پرمختګ د فرېدریک سنګر لهخوا ؤ چې د لړۍموندنې د موثریت کچه لا لوړه شوه. د سنګر د مېتود یوه اتوماتیکه بڼه، د انسان جېنوم څېړنېزې پروژې په لومړیو پړاوونو کې وکارول شوه. نومهال تلفیق او ځاینیوونکي یې د مندل جنتیک او د داروین تکامل د یوځای کولو په موخه، د شلمې پېړۍ په لومړیو کې پنځول شوې تیوريګانې د نومهال تلفیق په نامه یادېږي او دغه ګړنه د ژولیان هاکسلي لهخوا رامنځته شوې ده.